COMUNA SÂNTANDREI
Nr.5824 din 13.05.2022


ANUNŢ privind consultare elaborare 
[bookmark: _Hlk95693818]Plan Urbanistic Zonal ”Introducere teren în intravilan și lotizare pentru locuințe cu funcțiuni complementare, localitatea Sântandrei, nr.cad.2795, comuna Sântandrei, județul Bihor”


[bookmark: _Hlk95693837]Proiectant: SIMSTA SRL – șef pr.arh.diplomat Dolog Valentin, proiectant arh.Simuleac Lucian
[bookmark: _Hlk95693851]Inițiatori: Stanciu Vasile și soția Stanciu Adriana Florina


[bookmark: _Hlk95693911]Terenul propus pentru reglementare, este situat în extravilan,  partea nordică a localității Sântandrei fiind în continuarea străzii Salciei. Este mărginit la nord de viitorul Drumul Ocolitor al comunei cu coridorul de expropiere aflat la stadiul de proiect, identificat cu nr.cad.58848, la sud de parcele aferente străzii Salciei, la est de drumul de exploatere identificat cu nr.cad.10256 și la vest de terenul arabil în extravilan identificat cu nr.cad.7590.
Imobilul studiat este identificat cu nr.cad.2795, înscris în  CFnr.2795 cu suprafața de 11800 mp.  Accesul la parcelare este propus din str. Salciei, existentă cu lățimea de 12m, care se prelungește până în drumul ocolitor al comunei, aflat în curs de proiectare cu coridorul de expropriere aprobat.

Conform Legii 350/2001, pentru construirea de locuințe și funcțiuni complementare pe teren extravilan este necesară introducerea terenului în intravilan prin elaborarea unui Plan Urbanistic Zonal. 

[bookmark: _GoBack]Prin PUZ se propune lotizarea terenului în 14 parcele pentru locuințe și funcțiuni complementare dispuse de o parte și alta a unui drum nou creat (lot 17) cu lățimea de 12 m. Se mai propune o zonă verde parc public și/sau construcţii pentru utilități publice (lot 15) cu suprafața de 590 mp reprezentând 5% din suprafața totală a terenului, în partea de est, adiacent drumului de exploatare existent. Acest drum se va reloca paralel cu str. Salciei. Lotul 16 rămâne deocamdată fără o destinație precisă, existând posibilitatea includerii lui într-un viitor PUZ alăturat.
Reglementările propuse și prezentate în planșa 3/U sunt:  
Funcțiunea locuire   : tip locuințe individuale izolate/cuplate, posibil cu funcțiuni complementare
și respectiv locuințe semicolective cu maxim 2 apartamente pentru terenuri cu suprafața mai mare de 700mp, (fără dezmembrarea ulterioară a parcelei);
Funcțiunea locuire :            : locuințe individuale izolate/cuplate, posibil cu funcțiuni complementare. 
și respectiv locuințe semicolective cu maxim 2 apartamente pentru terenuri cu suprafața mai mare de 700mp, (fără dezmembrarea ulterioară a parcelei);
Funcțiuni complementare locuirii : cu condiționări: anexe gospodărești ale locuințelor, servicii cu acces public - de proximitate și comerț en detail, servicii profesionale sau manufacturiere, funcțiuni de învățământ și cercetare și respectiv funcțiuni de turism.
Mărime parcele                            : 500÷749 mp   
Front la stradă                              :15,00÷20,53 m
Regim maxim de înălțime            : S(D)+P+1E(M), Hmax.cornișă =8m    Hmax.coamă=12m  
pentru locuințe exclusiv               : P.O.T. max.35%,  C.U.T. max.0,9
pentru loc.cu funcț.complem.       : P.O.T. max.40%,   C.U.T. max.1
Retragere de la stradă                 : min.6,00 m 
Retragere spate                           : min.6,00 m
Retrageri laterale                     : min.3m pe o parte și cu respectarea Codului Civil pe cealaltă parte,sau cu acordul vecinilor pentru retrageri mai mici
Parcaj obligatoriu pe lot                : minim 1 loc/locuință pentru AC mai mic de 100mp, 2locuri pentru AC mai mare de 100mp, iar la funcțiune complem. se mai adaugă minim 1 loc de parcare pe teren.


Împrejmuiure                                 :  h max. 2,50 m spre vecini
                                                : h max.2,00 m la stradă – cu soclu de 80 cm înălțime și în rest   transparent din grilaj metallic sau sistem similar cu vizibilitate din ambele direcții și cu pătrunderea vegetației
Conditii specifice impuse: spații verzi pe 20% din suprafata lotului , vegetație joasă, medie și înaltă.

Amplasarea anexelor gospodărești și garajelor este posibilă în spatele parcelei și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Este obligatorie amplasarea garajelor la min. 6m retragere în incintă pentru a permite parcarea în față, în incintă  a unui autoturism. 
Asigurarea cu utilități, respectiv alimentarea cu energie electrică, iluminat public, gaze naturale,  apă  și canalizare se va realiza  prin extinderea rețelelor existente pe strada Plopului.
  Deoarece administrația publică locală nu dispune de resurse financiare pentru edificarea rețelelor de utilități, inițiatorii P.U.Z.-lui vor avea obligația de-a realiza extinderea rețelelor de utilități : energie electrică iluminat public stradal, gaze naturale, apă și canalizare cu branșamentele și racordurile aferente, pe drumurile nou constituite, pe cheltuiala proprie. 
 De asemeni, inițiatorii PUZ vor pietrui cu fonduri proprii drumurile noi, după edificarea rețelelor vor rebalasta zonele afectate de lucrările edilitare și apoi vor preda drumurile în domeniul public.      Obligațiile vor fi asumate printr-o declarație notarială, conform aviz de oportunitate.
Asigurarea cu utilități, respectiv alimentarea cu energie electrică (inclusiv iluminat public), gaz apă  și canalizarea se va realiza  prin extinderea rețelelor existente pe strada Plopului.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 14.05 – 29.05.2022, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

